Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az adóazonosító jel használatára vonatkozó szabályokat az adózás rendjérõl szóló 1990. évi XCI. törvény 16. §-a
Paragraph Index: 803

Az adóazonosító jel használatára vonatkozó szabályokat az adózás rendjérõl szóló 1990. évi XCI. törvény 16. §-a állapítja meg. E szerint a magánszemély az adóazonosító jelét (nem magyar állampolgárságú magánszemély az útlevélszámát) köteles közölni a munkáltatóval, a kifizetõvel, a megyei munkaügyi központtal, a hitelintézettel, a társadalombiztosítási szervvel, ha az olyan kifizetést teljesít, amelynek alapján a magánszemélynek adófizetési kötelezettsége keletkezik és azzal összefüggésben a törvény adatszolgáltatási kötelezettséget ír elõ. Az elõzõekben felsorolt adatszolgáltatásra kötelezettek felhívására a magánszemély bemutatja adóigazolványát. Ha a magánszemély az adóazonosító jelét (nem magyar állampolgárságú magánszemély az útlevélszámát) nem közli, a munkáltató és a kifizetõ a kifizetést, az adókedvezmény (adómentesség), a költségvetési támogatás igénybevételére jogosító igazolás kiállítója az igazolás kiadását – az adóazonosító jel (nem magyar állampolgárságú magánszemély esetében az útlevélszám) közléséig – megtagadja. A CIB Bank Rt. az adatlaphoz mellékelt tájékoztatása szerint is az értékpapír- vagy tõkeszámlával, illetve CIB lakás célú hitellel rendelkezõk számára kötelezõ az adóazonosító jel megadása, ugyanis ennek hiányában a bank az igazolásokat nem állítja ki. A mobiltelefon számra, fax számra, e-mail címre vonatkozó adatkérést a bank azzal indokolta, hogy ezek ismerete megkönnyíti az ügyfelekkel történõ kapcsolattartást. Álláspontom szerint azonban ezeket az adatokat a hitelintézet csak az ügyfelek önkéntes hozzájárulása alapján kezelheti. A vizsgálatot lezáró levelemben felhívtam a bank vezetésének figyelmét arra, hogy ezen adatkört szíveskedjen áthelyezni az „Egyéb adatok” címû részbe. Az „Egyéb adatok” esetében az adatszolgáltatás önkéntes alapon történik, ezt jelzi a bank adatlaphoz mellékelt kísérõlevele is. Az adatkérés célját is megjelöli a hitelintézet, mely nem más, mint a bank ügyfelei igényének felmérése termékfejlesztés elõsegítése érdekében. Tekintettel arra, hogy a hitelintézet az egyéb adatok vonatkozásában adatszolgáltatási kötelezettséget ügyfeleivel szemben nem fogalmaz meg, ezért a kérdõíven szereplõ személyes adatok kezelését nem tartom kifogásolhatónak. Elképzelhetõ természetesen egy olyan megoldás is, mely szerint a hitelintézet az egyéb adatokat elkülönített adatlapon kéri személyazonosításra alkalmatlan formában. Adatvédelmi problémáival forduljon hozzám továbbra is bizalommal. Budapest, 2002. március 1. Üdvözlettel Dr. Péterfalvi Attila (125/A/2002) * * * [Állásfoglalás: a katonai ügyészségek a terheltnek nem tekinthetõ, de a büntetõeljárásban érintett személyek személyes adatainak a határozatokban és más kiadmányokban való feltüntetését mellõzzék] […] Tisztelt […]!

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes